Α.Σ. Ολυμπιάδα Άσσου-Λέχαιου 2004

Ο Αθλητικός Σύλλογος Ολυμπιάδα Άσσου-Λέχαιου 2004 είναι ελληνικό αθλητικό σωματείο που δραστηριοποιείται στην περιοχή του Λέχαιου, στο Νομό Κορινθίας. Επίσημο έτος ίδρυσής του είναι το 2004 και αγωνίζεται με χρώματα το κόκκινο και το λευκό. Ο σύλλογος διατηρεί τμήματα καλαθοσφαίρισης για αθλήτριες και αθλητές όλων των ηλικιακών ομάδων.

 Τμήμα καλαθοσφαίρισης ανδρών 
 Ιστορική αναδρομή 
Κατά την αγωνιστική περίοδο 2011-12 η Ολυμπιάδα συμμετείχε στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ.Α.Κ. από το οποίο και υποβιβάστηκε.«Και πάλι στην α΄ κατηγορία η Ολυμπιάδα Λεχαίου» , άρθρο στον ιστότοπο ArgolidaPortal.gr, 13 Μαρτίου 2013. Εντούτοις, την επόμενη περίοδο, 2012-13, ολοκλήρωσε τις αγωνιστικές της υποχρεώσεις στη Β' Κατηγορία με μόλις μία ήττα. Η κατάκτηση του Πρωταθλήματος επέτρεψε στο σύλλογο να επιστρέψει στην υψηλότερη κατηγορία.

 Τμήμα καλαθοσφαίρισης γυναικών 
 Ιστορική αναδρομή 
Η γυναικεία ομάδα της Ολυμπιάδας Άσσου-Λέχαιου έχει κατακτήσει πέντε φορές το Πρωτάθλημα Γυναικών Ε.Σ.Κ.Α.Κ. και συγκεκριμένα κατά τα έτη 2008, 2010, 2011, 2012 και 2013.«Ένωση Σωματείων Καλαθοσφαίρισης Αργολίδας - Κορινθίας» , πληροφορίες στον επίσημο ιστότοπο της Ε.Ο.Κ.

Κατά την αγωνιστική περίοδο 2012-13 η Ολυμπιάδα έλαβε μέρος στο Πρωτάθλημα Γυναικών που διοργανώνει η Ε.Σ.Κ.Α.Κ., ολοκληρώνοντας τις αγωνιστικές της υποχρεώσεις στην κορυφή της βαθμολογικής κατάταξης.«Αποτελέσματα ΕΣΚΑΚ: Πρωταθλήτρια για άλλη μια χρονιά η Ολυμπιάδα Άσσου/Λέχαιου!», άρθρο στον ιστότοπο WePlayBall.gr, 26 Απριλίου 2013. Ακολούθως διεκδίκησε την άνοδο στην Α2 Εθνική Κατηγορία μέσω αγώνων μπαράζ που διεξήχθησαν τον Ιούνιο στην Αθήνα. Η ομάδα απέτυχε να κερδίσει ένα από τα δύο εισιτήρια και επιπλέον ηττήθηκε με σκορ 65-48 σε αγώνα κατάταξης από την Α.Γ.Ε. Χαλκίδας.«Αποτελέσματα Μπαράζ Ανόδου Α2 Νότου: Επιλαχούσα η ΑΓΕ Χαλκίδας!», άρθρο στον ιστότοπο WePlayBall.gr, 23 Ιουνίου 2013. Εντούτοις, μετά από την άρνηση συμμετοχής στην Α2 Εθνική του Αστέρα Εξαρχείων και την απόσυρση της Χαλκίδας, τη θέση στο εθνικό πρωτάθλημα πήρε η ομάδα της Κορινθίας.«Κλήρωσε για Α2 Νότου με Ολυμπιάδα Άσσου-Λέχαιου!», άρθρο στον ιστότοπο WePlayBall.gr, 30 Αυγούστου 2013.

Κατά την αγωνιστική περίοδο, 2013-14, ο Α.Σ. Ολυμπιάδα Άσσου-Λέχαιου 2004 διαγωνίστηκε στο Πρωτάθλημα της Α2 Εθνικής Κατηγορίας Γυναικών και συγκεκριμένα στον Όμιλο Νότου.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Χωρίς να πετύχει καμία νίκη σε σύνολο 22 αγώνων, βρέθηκε στη 12η και τελευταία θέση του τελικού βαθμολογικού πίνακα, με αποτέλεσμα να υποβιβαστεί στις τοπικές κατηγορίες.«Τερψιθέα και Παναθλητικός στην Α1» , άρθρο στον ιστότοπο Sport24.gr, 13 Απριλίου 2014.«Στην Α1 Παναθλητικός και Τερψιθέα» , άρθρο στον ιστότοπο WomenSports.gr, 13 Απριλίου 2014.

Στα πλαίσια του θεσμού του Κυπέλλου Ελλάδος γνώρισε την ήττα στην 1η Αγωνιστική της Α' Φάσης από τo Περιστέρι με σκορ 65-35, με αποτέλεσμα να αποκλειστεί από τη συνέχεια της διοργάνωσης.«Ο Ηρόδοτος άφησε εκτός τον Πανιώνιο», άρθρο στον ιστότοπο Gazzetta.gr, 22 Σεπτεμβρίου 2013.

 Παραπομπές 

Κατηγορία:Αθλητικοί σύλλογοι Κορινθίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1999
Κατηγορία:Ιδρύσεις ομάδων καλαθοσφαίρισης το 1999